
Z A P I S N I K 

21. sjednice Vijeća Mjesnog odbora Resnički gaj održane 14. veljače 2023. u objektu MS,  Čulinečka cesta 230, s početkom u 18,00 sati

NAZOČNI ČLANOVI VIJEĆA: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.
OSTALI NAZOČNI: Silvestar Smrekar, stručni referent za rad tijela mjesne samouprave.
Predsjedava Nevenka Habric, predsjednica Vijeća.

Zapisnik vodi: Silvestar Smrekar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

Bez rasprave, Vijeće prihvaća tekst Zapisnika 20. sjednice Vijeća, održane 17. siječnja 2023, bez izmjena.

Na prijedlog predsjednika i Vijeće jednoglasno utvrđuje

D N E V N I   R E D

1. FINANCIJSKI PLAN Mjesnog Odbora Resnički gaj za 2023.

2. Izvješće o radu Vijeća Mjesnog Odbora Resnički gaj za 2022.

3. Prijedlog zaključka o uređenju zemljišta oko željezničke stanice Resnik

4. Izmjena Odluke o osnivanju mjesnih odbora-donošenje zaključka
5. Pitanja i prijedlozi
Ad 1. Članovi vijeća primili su pisani materijal uz poziv.

Bez rasprave Vijeće jednoglasno donosi

FINANCIJSKI PLAN Mjesnog Odbora Resnički gaj za 2023.
(Tekst FINANCIJSKOG PLANA prilaže se ovom zapisniku i njegov je sastavni dio)
Ad 2. Članovi vijeća primili su pisani materijal uz poziv.


Bez rasprave Vijeće jednoglasno donosi

Izvješće o radu Vijeća Mjesnog Odbora Resnički gaj za 2022.

(Tekst Izvješča prilaže se ovom zapisniku i njegov je sastavni dio)

Ad 3. 
Članovi vijeća primili su pisani materijal uz poziv.

U raspravi sudjeluju: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.

Vijeće jednoglasno donosi
ZAKLJUČAK

o uređenju prostora uz željezničku stanicu Resnik- dio k.č. 4928 k.o. Resnik

1. Vijeće Mjesnog odbora Resnički gaj predlaže da vlasnik zemljišta - Hrvatske željeznice urede svoju parcelu (dio k.č. 4928 k.o.Resnik) između željezničke pruge i dvorišta stanovnika I. i II. Resničkog gaja.

2. Navedeni dio parcele zbog neodržavanja zarastao je u žbunje, a na tom mjestu nalazi se i kanal u kojem se sakuplja voda te je u ljetnim mjesecima pogodan za razmnožavanje komaraca koji ugrožavaju kvalitetu stanovanja okolnog stanovništvo.

3. Predlaže se Vijeću Gradske četvrti Donja Dubrava da pokuša riješiti navedeno stanje na zadovoljstvo okolnih stanovnika.

4. Ovaj se zaključak dostavlja Vijeću Gradske četvrti Donja Dubrava na daljnje postupanje.

Ad 4. 
U raspravi sudjeluju: Nevenka Habric, Višnja Mikac, Davorin Dokolenić, Ante Sladić i Tomislav Ćurdo.

Vijeće jednoglasno donosi
ZAKLJUČAK

o izmjeni Odluke o osnivanju mjesnih odbora

1. Vijeće Mjesnog odbora Resnički gaj razmotrilo je inicijativu s za spajanjem više mjesnih odbora u jedan mjesni odbor te podržava istu.

2. Vijeće predlaže da se kod spajanja više mjesnih odbora u jedan mjesni odbor vodi računa o površini i broju stanovnika.

3. Ovaj se zaključak dostavlja Vijeću Gradske četvrti Donja Dubrava na daljnje postupanje.

Ad 5. Pitanja i prijedlozi.
Budući da se nitko nije javio za riječ predsjednica zatvara točku dnevnog reda i zaključuje sjednicu.
Dovršeno u 18:40 sati.
KLASA: 024-08/23-003/364
URBROJ: 251-13-11-4/006-23-2
Zagreb, 14. veljače 2023.

